Gammel Strand (København)

Gammel Strand er en gate og et torg i Indre By i København. Den strekker seg langs Slotsholmskanalen fra Højbro Plads og utvider seg til en plass ved Nybrogade/Naboløs, like ved Kulturministeriet. Dette er Københavns eldste havn og var en del av kystlinjen, helt til oppfylninger førte til at Gammel Strand oppstod som gate og plass på 1670-tallet. Navnet er kjent fra 1716. Før det hadde stedet hett Strandgaden, ved Stranden, ved Canalen, Riveren og Revieren.  Hele gaten brant ned i bybrannen i 1795.<ref>[http://www.indenforvoldene.dk/gammel-strand «Gammel Strand», Indenforvoldene.dk]</ref>

 Historie 
Gammel Strand er kjent tilbake fra tidlig middelalder som naturhavn for landsbyen Havn som en gang lå der. Her lå starten til Køpmannæhafn'' (København) i ly bak holmen der biskop Absalon reiste borgen sin rundt 1167. Under flere av dagens bygninger er det funnet skipsdeler og bolverk som viser at strandlinjen tidligere lå lenger inne enn kanalens kant i dag. Nylige arkeologiske funn under arbeidet med Københavns metro har avdekket spor etter båtbroer ved Gammel Strand, som dateres tilbake til rundt år 700.

Senere vokste det her et travelt fisketorg frem under 1400–1500-tallets rike sildefiske i Østersjøen. I 1958 flyttet Københavns fisketorg til Sydhavnen og siden til Nordhavnen.Kirsten Boas: «Den siste fiskerkone på Gammel Strand», Kristeligt Dagblad 30. desember 2004

I 1940 ble granittstatuen «Den sidste fiskerkone», et arbeid av Charles Svejstrup Madsen, satt opp i gaten til minne om fiskerkonene. Men først 13. mars 2008 la den siste fiskerkonen ned. Doris Marx hadde da passet boden siden nyttår 1963, og brukte i alle år «skovserkonenes» tradisjonelle klær som arbeidsantrekk.Lone Ømann: «Den sidste fiskerkone lukker», Information 18. februar 2008 I 2011 måtte statuen flyttes pga anleggsarbeid (Gammel Strand stasjon på metro-linjen Cityringen). I 2015-2016 stod den i stedet ved Sydhavn stasjon.Statuen «den sidste fiskerkone»

 Bygninger 
Gaten med sin rekke av eldre eiendommer betraktes som ett av Københavns vakreste byrom. De opprinnelige husene brant for en stor del ned under brannen i 1795, men mange ble senere restaurert. I dag fremstår husrekken som spennende og harmonisk med sammensetningen av hus fra slutten av 1700-, 1800- og 1900-tallet. Flesteparten av husene på Gammel Strand er i dag fredet.

 Referanser 

 Eksterne lenker 


Kategori:Veier i København